rejauldu/bengali-wikipedia huggingface dataset:
পার্ক জেরাল্ড জিনজ্যান জিন হ্যারিস (; জন্ম: ১৮ জুলাই, ১৯২৭ - মৃত্যু: ১ ডিসেম্বর, ১৯৯১) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন।List of New Zealand Test Cricketers নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬৫ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন জিন হ্যারিস।   খেলোয়াড়ী জীবন  ১৯৪৯-৫০ মৌসুম থেকে ১৯৬৪-৬৫ মৌসুম পর্যন্ত জিন হ্যারিসের প্রথম-শ্রেণীর খেলোয়াড়ী জীবন চলমান ছিল। ডানহাতি ব্যাটসম্যান হিসেবে রক্ষণাত্মক ঢংয়ে খেলে থাকেন। এছাড়াও দলের প্রয়োজনে আগ্রাসী ভূমিকায় অগ্রসর হতেন জিন হ্যারিস।  সমগ্র খেলোয়াড়ী জীবনে অনেকগুলো বছর মিলিয়ে নয়টিমাত্র টেস্টে অংশগ্রহণ করেছেন জিন হ্যারিস। ১৩ অক্টোবর, ১৯৫৫ তারিখে করাচীতে স্বাগতিক পাকিস্তানের বিপক্ষে জ্যাক আলাব্যাস্টার ও ট্রেভর ম্যাকমানের সাথে একযোগে টেস্ট ক্রিকেটে অভিষেক ঘটে তার। অভিষেক টেস্টে ৭ ও ২১ রান তুলেন। ২৯ জানুয়ারি, ১৯৬৫ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি।  সর্বমোট আঠারো ইনিংসে অংশ নিয়ে মাত্র দুইবার অর্ধ-শতরানের সন্ধান পেয়েছেন। উভয়টিই ১৯৬১-৬২ মৌসুমে দক্ষিণ আফ্রিকা গমনে লাভ করেছিলেন। ডারবানে সিরিজের প্রথম টেস্টে ৭৪ ও কেপটাউনে সিরিজের তৃতীয় টেস্টে ১০১ রানের সেঞ্চুরি পান।   ব্যক্তিগত জীবন  অপ্রচলিত ‘জিনজ্যান’ নামটি ভারতীয় শব্দ থেকে আহুত বলে ধারণা করা হয়। হ্যারিসের পরিবারের আত্মীয়-পরিজনের অনেক সদস্য ব্যবহার করেছেন। ক্রিস ও বেন উভয়ে মধ্যনাম হিসেবে জিনজ্যান ব্যবহার করছেন।  ১ ডিসেম্বর, ১৯৯১ তারিখে ৬৪ বছর বয়সে ক্যান্টারবারির ক্রাইস্টচার্চ এলাকায় জিন হ্যারিসের দেহাবসান ঘটে। ব্যক্তিগত জীবনে বিবাহিত ছিলেন তিনি। জিন হ্যারিসের দুই পুত্র প্রথম-শ্রেণীর ক্রিকেটে খেলায় অংশ নিয়েছেন। তন্মধ্যে, ক্রিস হ্যারিস নিউজিল্যান্ডের পক্ষে প্রতিনিধিত্ব করেছেন। অন্যদিকে, বেন হ্যারিস ক্যান্টারবারি ও ওতাগোর পক্ষে খেলেছেন।   তথ্যসূত্র    আরও দেখুন   বিল বেল  ইয়ান লেগাট  নিউজিল্যান্ডীয় টেস্ট ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা  টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা  টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা 	  বহিঃসংযোগ       বিষয়শ্রেণী:১৯২৭-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:ক্যান্টারবারির ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:ক্রাইস্টচার্চ থেকে আগত ক্রিকেটার
চানাই রুটি বা রোটি প্রাটা, রোটি চানাই, রোটি বেত ইত্যাদি বিভিন্ন  নামে পরিচিত এই বিশেষ রুটিজাতীয় খাবারটি দক্ষিণ-পূর্ব এশিয়ার বিভিন্ন দেশে খাবার হিসাবে প্রচলিত। বিশেষ করে ব্রুনাই, ইন্দোনেশিয়া, মালয়েশিয়া, সিঙ্গাপুর এবং থাইল্যান্ডে  এই খাবার বিশেষ জনপ্রিয়। এটি সাধারণত ডাল বা অন্যান্য ধরণের তরকারির সাথে পরিবেশন করা হয়। তবে মাংস, ডিম বা পনিরের মতো বিভিন্ন উপাদান দিয়েও এই খাবারটি খাওয়া যায়।  উনিশ শতকের দিকে চানাই রোটির উদ্ভব হয়। এর পর খুব তাড়াতাড়ি দক্ষিণ-পূর্ব এশিয়ার বিভিন্ন দেশে এটি একটি জনপ্রিয় প্রাতঃরাশ এবং জলখাবার হিসাবে প্রচলিত হয়। কথিত আছে যে ডাচ ইস্ট ইন্ডিজ যখন এই অঞ্চলে উপনিবেশ স্থাপন করেছিল তখন ডাচ এবং অভিবাসী  ভারতীয়দের হাত ধরে স্থানীয় অঞ্চলে চানাই রুটির প্রচলন হয়েছিল। এই খাবার মামাক নামেও পরিচিত। গ্রাম এবং শহরের বিভিন্ন অঞ্চলে, ব্রুনাই, ইন্দোনেশিয়া, মালয়েশিয়া এবং থাইল্যান্ডের পাশাপাশি সিঙ্গাপুরের রাস্তার ধারের বিভিন্ন খাবার দোকানে এই খাবার পরিবেশন করা হয়।  তাত্ত্বিকভাবে এটাও দাবী করা হয় যে ১৭ শতকের অনেক আগে আচেহ এবং উত্তর সুমাত্রার বিভিন্ন অঞ্চলে ভারতীয় ব্যবসায়ীরা রোটি বেত নামক একটি খাবারের প্রচলন করেছিলেন। ইন্দোনেশিয়ার সুমাত্রায় যেখানে ভারতীয় ইন্দোনেশিয়ান সম্প্রদায় -এর জনবসতি দেশের অন্যান্য অংশের তুলনায় বেশি, সেখানে এটি একটি বিশিষ্ট খাবারের পদ।   ব্যুৎপত্তি  সংস্কৃত এবং অন্যান্য ভারতীয় ভাষায় রোটি কথার অর্থ হল রুটি। কিছু তথ্য অনুসারে দাবি করা হয় যে চানাই বলতে চানা বা ছোলাকে নির্দেশ করা হয়। উত্তর ভারতের একটি জনপ্রিয় খাবার হল মশলাদার গ্রেভিতে তৈরি সিদ্ধ ছোলা যার সাথে এই ধরণের রুটি ঐতিহ্যগতভাবে পরিবেশন করা হত। অক্সফোর্ড ইংলিশ ডিকশনারী অনুসারে মালয় শব্দ চানাই থেকে এর উৎপত্তি যার অর্থ ময়দা পাতলা করা।   বর্ণনা  চানাই রোটি ময়দা থেকে তৈরি করা হয়। সাধারণত চর্বিজাতীয় পদার্থ যেমন ঘি, ময়দা এবং জল দিয়ে এই রুটি তৈরী হয়। কিছু রন্ধন প্রনালীতে মিষ্টি কনডেন্সড মিল্কও ব্যবহার করা হয়। ময়দাটিকে বারবার মেখে নরম করা হয়। মাখা ময়দার তালটিকে চ্যাপ্টা করে রেখে মাখা হয় ও তারপর তাতে তেল মাখানো হয়। তারপর ময়দার বল তৈরি করে চ্যাপ্টা করে বেলা হয় যতক্ষণ না এটি কাগজের মত পাতলা রুটির আকার ধারণ করে। তারপর সেই রুটিকে পাকিয়ে একটি লম্বা দড়ির মতো আকার দেওয়া হয়। এই দড়ি আকৃতির ময়দাকে গিঁটের মত ভাঁজ লাগিয়ে সর্পিল আকার দেওয়া হয় যাতে রান্না করার সময় এটিতে ময়দার পাতলা স্তর থাকে। থাম্ব| পশ্চিম সুমাত্রার বুকিটিংগিতে মাটন কারির সাথে রোটি চানাই পরিবেশন করা হয়।   আঞ্চলিক বৈচিত্র  সাধারণ রুটিকে প্রায়ই রোটি কোসোং (মালয় ভাষায় সাধারন রুটি) বলা হয়।  ঐতিহ্যগতভাবে চানাই রুটি ডাল (মসুর ডাল) -এর তরকারি দিয়ে পরিবেশন করা হয়। এটি নিম্নলিখিত তরকারিগুলির সাথেও পরিবেশন করা যেতে পারে:   কারি আয়ম বা চিকেন কারি  কড়ি দাজিং বা গরুর মাংসের তরকারি  কারি কাম্বিং বা মাটন কারি  কারি ইকান বা মাছের তরকারি (বেশিরভাগই ইকান পাড়ি দিয়ে পরিবেশন করা হয়)  কারি ক্যাম্পুর বা বিভিন্ন সব্জীর তরকারি  কারি কাচাং কুদা বা ছোলার তরকারি।   তথ্যসূত্র   বিষয়শ্রেণী:থাই রন্ধনশৈলী বিষয়শ্রেণী:সিঙ্গাপুরীয় রন্ধনশৈলী বিষয়শ্রেণী:জাতীয় পদ বিষয়শ্রেণী:মালয়েশীয় রুটি বিষয়শ্রেণী:বড়রুটি বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ইন্দোনেশীয় রুটি
রুথ নেগা (; জন্ম: ৭ জানুয়ারি ১৯৮২) হলেন একজন ইথিওপীয়-আইরিশ অভিনেত্রী। তিনি ২০১৬ সালে লাভিং চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার, ইন্ডিপেন্ডেন্ট স্পিরিট পুরস্কার, ক্রিটিকস চয়েস চলচ্চিত্র পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে আইরিশ ফিল্ম অ্যান্ড টেলিভিশন পুরস্কার ও বাফটা উদীয়মান তারকা পুরস্কার অর্জন করেন।  তিনি ক্যাপিটাল লেটারস (২০০৪), আইসোলেশন (২০০৫), ব্রেকফাস্ট অন প্লুটো (২০০৫), ও ওয়ারক্রাফট (২০১৬) চলচ্চিত্রে অভিনয় করেছেন। পাশাপাশি তিনি বিবিসির মিনি ধারাবাহিক ক্রিমিনাল জাস্টিস, আরটিই'র লাভ/হেট, ইফোরের মিসফিটস এবং এবিসির মার্ভেল্‌স এজেন্টস অব এস.এইচ.আই.ই.এল.ড.-এ অভিনয় করেছেন। ২০১৬ সাল তিনি এএমসি'র প্রিচার ধারাবাহিকে টিউলিপ ওহেয়ার চরিত্রে অভিনয় করছেন।  প্রারম্ভিক জীবন নেগা ১৯৮২ সালে ইথিওপিয়ার আদ্দিস আবাবায় জন্মগ্রহণ করেন। তার মাতা নোরা একজন আইরিশ এবং পিতা নেগা একজন ইথিওপীয়। তার মাতা ইথিওপিয়ায় সেবিকা হিসেবে কাজ করার সময় তার পিতামাতার পরিচয় হয়। নেগা তাদের একমাত্র সন্তান। তিনি চার বছর বয়স পর্যন্ত ইথিওপিয়ায় ছিলেন। তার যখন সাত বছর বয়স, তখন তার পিতা গাড়ি দুর্ঘটনায় মারা যান। নেগা আয়ারল্যান্ডের লিমেরিক শহরে বেড়ে ওঠেন। ২০০৬ সাল থেকে তিনি লন্ডনে বসবাস করছেন।  নেগা ট্রিনিটি কলেজ, ডাবলিনের স্যামুয়েল বেকিট সেন্টারে পড়াশোনা করেন, এবং অভিনয় শিক্ষা বিষয়ে স্নাতক সম্পন্ন করেন।  কর্মজীবন নেগার চলচ্চিত্রে অভিষেক ঘটে আইরিশ চলচ্চিত্র ক্যাপিটাল লেটার্স (২০০৪)-এ প্রধান চরিত্রে অভিনয়ের মধ্য দিয়ে। পরের বছর তিনি আইসোলেশন চলচ্চিত্রের ম্যারি নামক প্রধান চরিত্রে অভিনয় করেন। তার অভিনয় দেখার পর পরিচালক নিল জর্ডান তাকে ব্রেকফাস্ট অন প্লুটো (২০০৫) চলচ্চিত্রে নেওয়ার জন্য এই চলচ্চিত্রের কাহিনীতে পরিবর্তন আনেন।  তিনি ২০১৬ সালে লাভিং চলচ্চিত্রে শ্রেষ্ঠাংশে অভিনয় করেন। চলচ্চিত্রটি ২০১৬ সালে কান চলচ্চিত্র উৎসবে এবং পরে টরন্টো আন্তর্জাতিক চলচ্চিত্র উৎসবে প্রদর্শিত হয়। এটি ১৯৫০ ও ১৯৬০-এর দশকের ভার্জিনিয়ায় বসবাসকারী লাভিং দম্পতির সত্য ঘটনা নিয়ে আবর্তিত, যাদের সম্পর্ক নিয়ে সুপ্রিম কোর্টে লাভিং ভার্সাস ভার্জিনিয়া নামে মামলা চলে। নেগা তার অভিনয়ের জন্য বিপুল প্রশংসা অর্জন করেন, এবং শ্রেষ্ঠ অভিনেত্রী বিভাগে একাডেমি পুরস্কার, ইন্ডিপেন্ডেন্ট স্পিরিট পুরস্কার, ক্রিটিকস চয়েস চলচ্চিত্র পুরস্কার ও নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন এবং শ্রেষ্ঠ অভিনেত্রী বিভাগে আইরিশ ফিল্ম অ্যান্ড টেলিভিশন পুরস্কার ও বাফটা উদীয়মান তারকা পুরস্কার অর্জন করেন।  তথ্যসূত্র  বহিঃসংযোগ     বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর আয়ারল্যান্ডীয় অভিনেত্রী বিষয়শ্রেণী:আয়ারল্যান্ডীয় চলচ্চিত্র অভিনেত্রী বিষয়শ্রেণী:আয়ারল্যান্ডীয় টেলিভিশন অভিনেত্রী বিষয়শ্রেণী:আয়ারল্যান্ডীয় মঞ্চ অভিনেত্রী বিষয়শ্রেণী:আইরিশ বংশোদ্ভূত ইথিওপীয় ব্যক্তি বিষয়শ্রেণী:ইথিওপীয় বংশোদ্ভূত আইরিশ ব্যক্তি বিষয়শ্রেণী:ইংল্যান্ডে আইরিশ প্রবাসী বিষয়শ্রেণী:শ্রেষ্ঠ পার্শ্ব অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:ইথিওপীয় চলচ্চিত্র অভিনেত্রী বিষয়শ্রেণী:ট্রিনিটি কলেজ ডাবলিনের প্রাক্তন শিক্ষার্থী
তাড়কা বা তাতকা হল রামায়ণে একজন উপেক্ষণীয় যজ্ঞ বিরোধী রাক্ষসী। তার সন্তান মারীচ এবং সুবাহুর সাথে তাড়কা বনে যজ্ঞরত ঋষিদের হয়রানি ও আক্রমণ করতেন।  তারা শেষ পর্যন্ত তাদের শিক্ষক বিশ্বামিত্রের নির্দেশে রাম এবং লক্ষ্মণ দ্বারা নিহত হয়েছিল।   রামায়ণ  রামায়ণে বিশ্বামিত্র রাম এবং লক্ষ্মণকে তাড়কার গল্প বলেন যখন তারা তার দ্বারা অধ্যুষিত একটি বনে পৌঁছান। বিশ্বামিত্র বলেছেন যে সুকেতু নামক এক যক্ষ সন্তান প্রাপ্তির জন্য তপস্যা করেছিলেন এবং তাকে তাড়কা নামে এক হাজার হাতির শক্তি দিয়ে একটি কন্যা দেওয়া হয়েছিল কিন্তু পুত্র নয়। যখন তিনি পূর্ণবয়স্ক হন তখন তিনি সুন্দার সাথে বিবাহ বন্ধনে আবদ্ধ হন এবং মারীচ নামে একটি পুত্রের জন্ম দেন। সুন্দাকে হত্যা করার পর তাড়কা এবং মারীচ দ্রষ্টা অগস্ত্যকে আক্রমণ করে যিনি মারীচকে রাক্ষস হওয়ার জন্য অভিশাপ দেন এবং তাড়কাকে কুৎসিত মানব ভক্ষক হওয়ার জন্য অভিশাপ দেন। অভিশাপে পাগল হয়ে তিনি অগস্ত্য যেখানে থাকতেন সেই অঞ্চলে ঘুরে বেড়ান।  বাল্মীকি রামায়ণ-এর সমালোচনামূলক সংস্করণে পূর্ববর্তী আখ্যানের অনেক বিশদ বিবরণ উল্লেখ করা হয়নি, তবে পরবর্তী ভাষ্যকার এবং সংশোধকরা গল্পের আরও বেশি সংস্করণ প্রকাশ করেছেন। রামায়ণের তিনটি প্রথাগত ভাষ্য অনুসারে, অগস্ত্যের অভিশাপের কারণে সুন্দের মৃত্যু হয় যা ভান্ডারে রাজ্যে অগস্ত্যের উপর আপাতদৃষ্টিতে অযৌক্তিক আক্রমণের জন্য তাড়কার যথাযথ কারণ তুলে ধরে।  মহাকাব্যের দক্ষিণের সংশোধকরা যে তাড়কা (মানুষ ভক্ষক হওয়ার আগে) অগস্ত্য খাওয়ার চেষ্টা করে। একটি অপ্রচলিত মালয়ালম লিপি সংশোধকরা বলে যে অগস্ত্যকে দেখার পর তাড়কা স্তব্ধ হয়েছেন: এই বলে যে তিনি নগ্ন হয়ে প্রেমের সাথে গান গাইতে তার দিকে ছুটে যান। গোল্ডম্যানের মতে, এই মালয়ালম লিপি সংশোধকরা তাড়কা কিংবদন্তির একটি গুরুত্বপূর্ণ অংশ সংরক্ষণ করে যা বাল্মীকি রামায়ণে চাপা ছিল।  বিশ্বামিত্র তাড়কার অতীত বর্ণনা করার পর রামকে নির্দেশ দেন যে তাকে অবশ্যই তাতাকাকে হত্যা করতে হবে এবং তার জন্য তার কোনো সমবেদনা বা কোনো নারীকে হত্যার জন্য ঘৃণা করা উচিত নয় এবং তিনি অন্যান্য ঘটনার কথা বর্ণনা করেছেন যেখানে নৈতিক পুরুষদের দ্বারা অধার্মিক নারীদের হত্যা করা হয়েছিল। রাম সম্মত হন, তাড়কাকে হত্যা করাই হল উত্তমম "[একটি] বিশিষ্টভাবে ন্যায়সঙ্গত পদক্ষেপ"। তিনি তার ধনুকের টং টং শব্দ দুলছেন যা তাড়কাকে দৃশ্যের দিকে আকৃষ্ট করে। রাম তখন বলে যে তিনি একজন মহিলা হওয়ার কারণে তাকে হত্যা করবেন না। তবে কেবল তার কান এবং নাক কেটে ফেলার এবং তার শক্তি এবং কোমর থেকে তাকে সরিয়ে দেওয়ার প্রতিজ্ঞা করেছেন। তখন তাড়কা রামকে অভিযুক্ত করেন, যিনি তাকে বুকে একটি তীর দিয়ে বিদ্ধ করে হত্যা করতে এগিয়ে যান।  কেবলমাত্র দক্ষিণের সংবর্ধনায় রামের ব্রত তাড়কার কান ও নাক কেটে ফেলার কথা বলা হয়েছে এবং রাম প্রকৃতপক্ষে সেই সংশোধকরা তার ব্রত পূরণের কথা উল্লেখ করেন।  উত্তরের সংশোধকরা তার ব্রত বা তার পূর্ণতার কথা উল্লেখ করেন না, যা গোল্ডম্যানকে বিশ্বাস করতে পরিচালিত করে যে এটি উল্লেখ করা সংশোধনগুলি সন্দেহজনক।  তথ্যসূত্র  বহিঃসংযোগ তাড়কা (তাটকা)  বিষয়শ্রেণী:রামায়ণের রাক্ষস বিষয়শ্রেণী:রাক্ষস
থাম্ব|রিলেশনাল ডাটাবেসের জন্য ক্লাস ডায়াগ্রাম সাম্পর্কিক ডাটাবেস () হল ডাটাবেসের সাম্পর্কিক মডেল অনুসরণ করে তৈরি করা ডাটাবেস। সাম্পর্কিক ডাটাবেস বলতে ডাটাবেসের উপাত্ত ও স্কিমা-কে বোঝায়, ডাটাবেস রক্ষণাবেক্ষণকারী সফটওয়্যার, যা সাম্পর্কিক ডাটাবেস ব্যবস্থাপনা ব্যবস্থা (Relational Database Management System) নামে পরিচিত, তাকে বোঝায় না।  এর ইংরেজি পরিভাষা relational database প্রথম সংজ্ঞায়িত করেন ও প্রচলন করেন এডগার কড।   তথ্যসূত্র   বিষয়শ্রেণী:ডাটাবেস বিষয়শ্রেণী:ডেটাবেজের ধরন বিষয়শ্রেণী:ইংরেজ উদ্ভাবন
ইউরি ভালেনতিনোভিচ ঝিরকভ (; জন্ম: ২০ আগস্ট ১৯৮৩) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি জেনিত সেইন্ট পিটার্সবার্গ এবং রাশিয়া জাতীয় দলের হয়ে একজন মধ্যমাঠের খেলোয়াড় অথবা একজন রক্ষণভাগের খেলোয়াড় হিসেবে খেলেন।   সম্মাননা  সিএসকেএ মস্কো  রুশ প্রিমিয়ার লিগ: ২০০৫, ২০০৬  রুশ কাপ: ২০০৪–০৫, ২০০৫–০৬, ২০০৭–০৮, ২০০৮–০৯  রুশ সুপার কাপ: ২০০৪, ২০০৬, ২০০৭, ২০০৯  উয়েফা ইউরোপা লিগ: ২০০৪–০৫  চেলসি  প্রিমিয়ার লিগ: ২০০৯–১০  এফএ কাপ: ২০০৯–১০  জেনিত সেইন্ট পিটার্সবার্গ  রুশ কাপ: ২০১৫–১৬  রুশ সুপার কাপ: ২০১৬  রাশিয়া  উয়েফা ইউরোপীয় চ্যাম্পিয়নশিপ সেমি-ফাইনালিস্ট: ২০০৮  ব্যক্তিগত  উয়েফা ইউরোপীয় চ্যাম্পিয়নশিপ টুর্নামেন্টের সেরা দল: ২০০৮  রাশিয়ার সেরা ফুটবলার: ২০০৮   তথ্যসূত্র    বহিঃসংযোগ        Premier League profile  BBC Sport profile     Yuri Zhirkov at the Forbes  বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:রুশ ফুটবলার বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:ফুটবল ক্লাব আনঝি মাখাচকালার খেলোয়াড় বিষয়শ্রেণী:ফুটবল ক্লাব সিএসকেএ মস্কোর খেলোয়াড় বিষয়শ্রেণী:ফুটবল ক্লাব দিনামো মস্কোর খেলোয়াড় বিষয়শ্রেণী:ফুটবল ক্লাব স্পার্তাক তামবভের খেলোয়াড় বিষয়শ্রেণী:ফুটবল ক্লাব জিনিত সেন্ট পিটার্সবার্গের খেলোয়াড় বিষয়শ্রেণী:ফুটবল ক্লাব খিমকির খেলোয়াড় বিষয়শ্রেণী:ফুটবল উইঙ্গার বিষয়শ্রেণী:উয়েফা ইউরো ২০০৮ খেলোয়াড় বিষয়শ্রেণী:উয়েফা ইউরো ২০১২-এর খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:রাশিয়ার অনূর্ধ্ব-২১ আন্তর্জাতিক ফুটবলার বিষয়শ্রেণী:রাশিয়ার আন্তর্জাতিক ফুটবলার বিষয়শ্রেণী:উয়েফা ইউরোপা লিগ বিজয়ী খেলোয়াড়
... পথ পত্রিকা সাধারণত গৃহহীন ও প্রান্তিক ব্যক্তিদের দ্বারা প্রকাশ ও  বিক্রি করা হয়?  ... জম্মু ও কাশ্মীরের প্রথম দৈনিক সংবাদপত্র রণবীর, ১৯৩০ সালে মহাত্মা গান্ধীর গ্রেপ্তার নিয়ে জম্মু আন্দোলনের একটি নিবন্ধে অতিরঞ্জনের জন্য নিষিদ্ধ হয়েছিল?  ... দ্য ডেইলি টক লাইবেরিয়ার রাজধানী মনরোভিয়ার সর্বাধিক পঠিত দৈনিক যা প্রতিদিন শহরের কেন্দ্রস্থলের একটি স্থানে ব্ল্যাকবোর্ডে লিখিত আকারে প্রকাশিত হয়?  ... আলবেনিয়া থেকে প্রকাশিত ম্যাগাজিন দ্রিতা আলবেনীয় ভাষায় প্রকাশিত সর্বপ্রথম ম্যাগাজিন?  ... চেন্নাইয়ের দৈনিক পত্রিকা দ্য হিন্দু ভারতে সর্বপ্রথম সংবাদপত্রের অনলাইন সংস্করণ চালু করে?  ... তত্ত্বাবধায়ক সরকারের আমলে, বাংলাদেশের দৈনিক সংবাদপত্র প্রথম আলো-র ক্রোড়পত্র আলপিনের একটি সংখ্যা নিষিদ্ধ করা হয় ইসলামের নবী মোহাম্মদ (সাঃ) কে নিয়ে একটি কার্টুন প্রকাশনার জন্য?  ... রাশিয়ার সেন্ট পিটার্সবার্গ থেকে প্রকাশিত হা-ইয়োম হিব্রু ভাষার প্রথম দৈনিক পত্রিকা?  ... বাংলাদেশের জাতীয় দৈনিকসমূহের মধ্যে তাসমিমা হোসেনই প্রথম নারী সম্পাদক হিসেবে দায়িত্ব গ্রহণ করেন?  ... রবীন্দ্রনাথ ঠাকুর ধূমকেতু পত্রিকার জন্য অভিনন্দন বার্তা দিয়েছিলেন, যা প্রতি সংখ্যায় পত্রিকার শিরোনামের নিচে ছাপা হতো?  ...যুক্তরাষ্ট্রের অর্থনীতি বিষয়ক দৈনিক পত্রিকা দ্য ওয়াল স্ট্রিট জার্নাল ৩৩ বার পুলিৎজার পুরস্কার জয় করেছে?
কুইন্সল্যান্ড বিশ্ববিদ্যালয় (ইউকিউ) একটি পাবলিক গবেষণা বিশ্ববিদ্যালয় যা মূলত অস্ট্রেলিয়ার কুইন্সল্যান্ড রাজ্যের রাজধানী ব্রিসবেনে অবস্থিত। ১৯০৯ সালে রাজ্য সংসদ কর্তৃক এটি প্রতিষ্ঠিত হয় যা অস্ট্রেলিয়ার পঞ্চম প্রাচীনতম বিশ্ববিদ্যালয় এবং জনসাধারণে স্যান্ডস্টোন বিশ্ববিদ্যালয় ও সংক্ষেপে ইউকিউ নামে পরিচিত। ইউকিউ অস্ট্রেলেশিয়ার অন্যতম শীর্ষস্থানীয় বিশ্ববিদ্যালয় এবং বিশ্বে অন্যতম খ্যাতনামা বিশ্ববিদ্যালয় হিসাবে স্থান পেয়েছে। কুইন্সল্যান্ড বিশ্ববিদ্যালয় অনলাইন উচ্চশিক্ষা সংস্থা (ইডিএক্স), অস্ট্রেলিয়া'স রিসার্চ-ইনটেনসিভ গ্রুপ অব এইট, আন্তর্জাতিক গবেষণা নেটওয়ার্ক ম্যাকডোনেল ইন্টারন্যাশনাল স্কলার্স একাডেমি এবং "গ্লোবাল ইউনিভার্সিটাস ২১ নেটওয়ার্ক" এর প্রতিষ্ঠাতা সদস্য।  ব্রিসবেন কেন্দ্রীয় বাণিজ্যিক জেলার দক্ষিণ-পশ্চিমে সেন্ট লুসিয়ার অভ্যন্তরে শহরতলির মূল অংশে সেন্ট লুসিয়া ক্যাম্পাসে রয়েছে। অন্যান্য ইউকিউ ক্যাম্পাস এবং সুবিধাগুলো কুইন্সল্যান্ড জুড়ে অবস্থিত, যার মধ্যে রয়েছে বৃহত্তম গ্যাটন ক্যাম্পাস এবং মেয়ন মেডিকেল স্কুল। বিদেশে স্থাপিত কুইন্সল্যান্ড বিশ্ববিদ্যালয়ের স্থাপনাগুলির মধ্যে রয়েছে ওয়াশিংটন ডিসির ইউকিউ উত্তর আমেরিকা অফিস এবং মার্কিন যুক্তরাষ্ট্রের লুইসিয়ানার ইউকিউ-ওছনার ক্লিনিকাল স্কুল।  বিশ্ববিদ্যালয়টি কলেজ, একটি স্নাতক স্কুল এবং ছয়টি অনুষদের মাধ্যমে অ্যাসোসিয়েটস, স্নাতক, স্নাতকোত্তর, ডক্টরাল এবং উচ্চতর ডক্টরেট ডিগ্রি সরবরাহ করে। বোয়িং গবেষণা ও প্রযুক্তি অস্ট্রেলিয়া সেন্টার, অস্ট্রেলিয়ান ইনস্টিটিউট ফর বায়োঞ্জিনিয়ারিং অ্যান্ড ন্যানো টেকনোলজি এবং টেকসই প্রকৌশলী উদ্ভাবনের জন্য ইউকিউ ডাও সেন্টারের মতো এক শতাধিক গবেষণা প্রতিষ্ঠান এবং কেন্দ্র কুইন্সল্যান্ড বিশ্ববিদ্যালয়ের অন্তর্ভুক্ত রয়েছে। বিশ্ববিদ্যালয়ের সাম্প্রতিক গবেষণা সাফল্যের মধ্যে রয়েছে এইচপিভি ভ্যাকসিনের আবিস্কারে নেতৃত্ব দেওয়া যা জরায়ু ক্যান্সার প্রতিরোধ করে এবং উচ্চক্ষমতাসম্পন্ন সুপার কন্ডাক্টিং এমআরআই চুম্বকের উনৃনয়ন যা মানব অঙ্গগুলোর স্ক্যানিংয়ের জন্য বহনযোগ্য একটি ডিভাইস।  অস্ট্রেলিয়ায় ব্যবসায়িক প্রশাসন, ভেটেরিনারি মেডিসিন এবং জীবন বিজ্ঞানের জন্য কুইন্সল্যান্ড বিশ্ববিদ্যালয় প্রথম অবস্থানে রয়েছে। বিশ্ববিদ্যালয়টির মাইনিং ইঞ্জিনিয়ারিং এবং স্পোর্ট সায়েন্স যথাক্রমে বিশ্বে পঞ্চম ও দ্বিতীয় অবস্থানে রয়েছে।   তথ্যসূত্র   বিষয়শ্রেণী:বিশ্ববিদ্যালয় ও মহাবিদ্যালয় বিষয়শ্রেণী:অস্ট্রেলিয়া বিষয়শ্রেণী:অস্ট্রেলিয়ার বিশ্ববিদ্যালয় বিষয়শ্রেণী:১৯০৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯০৯-এ প্রতিষ্ঠিত বিশ্ববিদ্যালয় ও কলেজ বিষয়শ্রেণী:কুইন্সল্যান্ডের বিশ্ববিদ্যালয়
শসার স্যুপ একটি ঐতিহ্যবাহী পোলীয় এবং লিথুয়ানীয় স্যুপ ( : Zupa ogórkowa , )। এটি টক, লবণাক্ত শসা এবং আলু দিয়ে তৈরি করা হয়। মাঝে মাঝে আলুর পরিবর্তে চাল দেওয়া হয়।  শসার স্যুপ হল এমন এক ধরনের স্যুপ যা শসাকে প্রাথমিক উপাদান হিসাবে ব্যবহার করে তৈরি করা হয় এবং বিভিন্ন রন্ধনশৈলীতে উপস্থিত থাকে। এর দুটি প্রধান প্রকার হল তাজা শসার স্যুপ এবং আচারযুক্ত শসার স্যুপ।  একই ধরনের স্যুপ রাশিয়া এবং ইউক্রেনেও প্রচলিত, যেখানে এটি রাসোলনিক নামে পরিচিত। বুলগেরিয়াতে ট্যারেটর নামে পরিচিত আরেকটি শসা ভিত্তিক স্যুপ রয়েছে, যা ঠান্ডাভাবে পরিবেশন করা হয়।   তাজা শসার স্যুপ  কিছু তাজা শসার স্যুপ শুধুমাত্র কিছু উপাদানের মিশ্রণ (শসা, মশলা, অন্যান্য শাকসবজি বা ফল ইত্যাদি) এবং ঠান্ডাভাবে পরিবেশন করা হয়, অন্যগুলো রান্না করা হয়, সম্ভবত কোন ধরনের ঝোলের মধ্যে, এবং হয় গরম বা ঠান্ডাভাবে পরিবেশন করা হয়।   আরও দেখুন            মিজেরিয়া, তাজা শসার সালাদ   তথ্যসূত্র    আরও পড়ুন     বিষয়শ্রেণী:Articles containing Polish-language text বিষয়শ্রেণী:ঠান্ডা স্যুপ বিষয়শ্রেণী:পোলীয় স্যুপ বিষয়শ্রেণী:স্লাভীয় রন্ধনশৈলী বিষয়শ্রেণী:উদ্ভিজ্জ স্যুপ স্যুপ বিষয়শ্রেণী:আচারের পদ
সূর্য 24px|☉  290px|সূর্য  পর্যবেক্ষণলব্ধ উপাত্ত পৃথিবী থেকে গড় দূরত্ব ১৪৯.৬ কিমি (৯২.৯৫ মা) (আলোর গতিতে ৮.৩১ মিনিট) দৃশ্যমান ঔজ্জ্বল্য (ভি) −২৬.৮m পরম মান ৪.৮m বর্ণালীভিত্তিক শ্রেণীবিন্যাস জি২ভি কক্ক্ষীয় বৈশিষ্ট্যসমূহ আকাশগঙ্গার কেন্দ্র থেকে গড় দূরত্ব ≈ ২.৭ কিমি (২৭,২০০ আলোক বর্ষ) ছায়াপথীয় পর্যায়কাল ২.২৫-২.৫০ a (প্রায় ২২-২৫ কো‌টি সৌরবছর) বেগ ≈ ২২০ কিমি/সে ছায়াপথের কেন্দ্রের চতুর্দিকে ৫৪,০০০ আলোকবর্ষব্যাপী কক্ষপথ‌ে  , ২০ কিমি/সে নাক্ষত্রিক প্রতিবেশের অন্যান্য তারার সাপেক্ষে ভৌত বৈশিষ্ট্যসমূহ গড় ব্যাস ১.৩৯২ ± ১৩০ কিমি (১০৯ পৃথিবী) পরিধি ৪.৩৭৩ কিমি কমলাকৃতি  ৯ পৃষ্ঠের ক্ষেত্রফল ৬.০৯ মি² (১১,৯০০ পৃথিবী) আয়তন ১.৪১ মি³ (১,৩০০,০০০ পৃথিবী) ভর (১.৯৮৮ ৫৫ ± ০. ০০০২৫ কেজি (৩৩২,৯৪৬ পৃথিবী) ঘনত্ব ১,৪০৮ কেজি/মি³ পৃষ্ঠের অভিকর্ষ ২৭৪.০ মি সে-২ (২৭.৯ জি) পৃষ্ঠ থেকে মুক্তি বেগ ৬১৭.৭ কিমি/সে (৫৫ পৃথিবী) পৃষ্ঠের তাপমাত্রা ৫৭৮৫ কে করোনায় তাপমাত্রা ৫ MK কেন্দ্রের তাপমাত্রা ~১৩.৬ MK ঔজ্জ্বল্য (Lsol) ৩.৮২৭ W~৩.৭৫ lm(~98 lm/W ফলপ্রসূতা) গড় তীব্রতা (Isol) ২.০০৯ W m-২ sr-১  ঘূর্ণন বৈশিষ্ট্যসমূহ ক্রান্তিকোণ ৭.২৫° (ভূকক্ষের সাথে) ৬৭.২৩° (ছায়াপথীয় তলের সাথে) উত্তর মেরুর বিষুবাংশ ২৮৬.১৩° (১৯ ঘ ৪ মিন ৩০ সে) উত্তর মেরুর বিষুবলম্ব +৬৩.৮৭°(৬৩°৫২' উত্তর) বিষুবরেখার ঘূর্ণন কাল ২৫.৩৮ দিন (২৫ দ ৯ ঘ ৭ মিন ১৩ সে) বিষুবরেখায় বেগ ৭১৭৪ কিমি/ঘ  আলোক মণ্ডলীয় গঠন (ভর অনুসারে)  হাইড্রোজেন, citing   ৭৩.৪৬ %  হিলিয়াম  ২৪.৮৫ %  অক্সিজেন   ০.৭৭ %  কার্বন   ০.২৯%  লোহা   ০.১৬ %  নিয়ন   ০.১২ %  নাইট্রোজেন   ০.০৯ %  সিলিকন   ০.০৭ %  ম্যাগনেসিয়াম   ০.০৫ %  সালফার   ০.০৪ %
thumb|কার্লো লেভি কার্লো লেভি (১৯০২-১৯৭৫) একজন ইতালীয় লেখক, চিত্রশিল্পী এবং রাজনৈতিক সাংবাদিক ছিলেন।  ত্রিশের দশকের মধ্যভাগে তার ফ্যাশিবাদ বিরোধী কার্যকলাপের জন্যে বেনিতো মুসোলিনির স্বৈরাচারী সরকার তাকে ইতালির দক্ষিণাঞ্চলে নির্বাসন দেয়। সেই অভিজ্ঞতা নিয়ে তিনি একটি বই লিখেন যা ১৯৪৫ সালে 'ক্রিস্তো সি এ ফের্মাতো আ এবোলি' (খ্রীস্ট এবোলি-তে থেমেছিলেন) শিরোনামে প্রকাশিত হয়। এটি বিংশ শতকের ইতালীয় সাহিত্যের একটি মাইলফলক রূপে পরিচিত।   তথ্যসূত্র   বিষয়শ্রেণী:ইতালীয় সাহিত্যিক বিষয়শ্রেণী:১৯০২-এ জন্ম বিষয়শ্রেণী:১৯৭৫-এ মৃত্যু বিষয়শ্রেণী:২০শ শতাব্দীর ইতালীয় চিত্রশিল্পী
ডেভিড ক্রিস্টাল, ওবিই, এফবিএ, এফএলএসডব্লিউ (জন্ম ৬ জুলাই ১৯৪১) একজন ব্রিটিশ ভাষাবিজ্ঞানী, একাডেমিক এবং লেখক।  তথ্যসূত্র   বহিঃসংযোগ    Danny Yee's Book Reviews: David Crystal's books  বিষয়শ্রেণী:ব্রিটিশ ভাষাবিজ্ঞানী বিষয়শ্রেণী:১৯৪১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী বিষয়শ্রেণী:ব্রিটিশ অ-কল্পকাহিনী লেখক বিষয়শ্রেণী:অফিসার্স অব দি অর্ডার অব দ্য ব্রিটিশ এম্পায়ার বিষয়শ্রেণী:ব্রিটিশ অ্যাকাডেমির সভ্য বিষয়শ্রেণী:ব্রিটিশ রোমান ক্যাথলিক
আমেরিকান অ্যাফেয়ার্স হল একটি ত্রৈমাসিক মার্কিন রাজনৈতিক জার্নাল যা ২০১৭ সালের ফেব্রুয়ারিতে জুলিয়াস কেরিন দ্বারা প্রতিষ্ঠিত হয়েছিল। সম্পাদকরা জার্নালটিকে জাতীয় বিষয়ের রাজনৈতিক স্বার্থের সাথে ক্লেরমন্ট রিভিউ অফ বুকস -এর সাহিত্য ও দর্শনের মিশ্রণ হিসাবে বর্ণনা করেছেন।     তথ্যসূত্র    বহিঃসংযোগ      বিষয়শ্রেণী:মার্কিন যুক্তরাষ্ট্রের ত্রৈমাসিক ম্যাগাজিন বিষয়শ্রেণী:বোস্টনের ম্যাগাজিন বিষয়শ্রেণী:২০১৭-এ প্রতিষ্ঠিত ম্যাগাজিন বিষয়শ্রেণী:মার্কিন যুক্তরাষ্ট্রের রাজনৈতিক ম্যাগাজিন
কাইতো সুজুকি (; জন্ম: ২৫ আগস্ট ২০০২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানি ক্লাব হুবিলো ইওয়াতা এবং জাপান জাতীয় অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৭ সালে, সুজুকি জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছেন।   প্রারম্ভিক জীবন  কাইতো সুজুকি ২০০২ সালের ২৫শে আগস্ট তারিখে জাপানের শিজুওকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  সুজুকি জাপান অনূর্ধ্ব-১৫, জাপান অনূর্ধ্ব-১৬, জাপান অনূর্ধ্ব-১৭ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। ২০১৭ সালের ২৭শে এপ্রিল তারিখে তিনি পর্তুগাল অনূর্ধ্ব-১৫ দলের বিরুদ্ধে ম্যাচে জাপান অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/2849421 সুজুকি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত জাপান অলিম্পিক দলে স্থান পেয়েছেন।   তথ্যসূত্র    বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:হুবিলো ইওয়াতার খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জাপানের অনূর্ধ্ব-১৭ আন্তর্জাতিক ফুটবলার বিষয়শ্রেণী:জাপানের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:টোকিও ভের্দির খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের অলিম্পিক ফুটবলার